Σέιτζ Σταλόνε

O Σέιτζ Σταλόνε (Αγγλικά: Sage Moonblood Stallone, Λος Άντζελες, 5 Μαΐου 1976 – Λος Άντζελες, 13 Ιουλίου 2012) ήταν Αμερικανός ηθοποιός, σεναριογράφος και σκηνοθέτης. Ήταν το μεγαλύτερο παιδί του ηθοποιού Σιλβέστερ Σταλόνε.

 Πρώιμη ζωή 
Ο Σέιτζ Σταλόνε γεννήθηκε στο Λος Άντζελες της Καλιφόρνια, ο μεγαλύτερος γιος και το πρώτο παιδί της Σάσα Τσακ και του ηθοποιού Σιλβέστερ Σταλόνε. Ήταν αδελφός του Σερκέο Σταλόνε και ετεροθαλής αδελφός των Σοφία, Σιστίν και Σκάρλετ Σταλόνε. Ήταν ανιψιός του ηθοποιού και τραγουδιστή Φρανκ Σταλόνε και εγγονός της Τζάκι Σταλόνε. Μητριά του ήταν το μοντέλο και επιχειρηματίας Τζένιφερ Φλάβιν.

Ο Σταλόνε αποφοίτησε από το Montclair College Preparatory School στο Van Nuys, στην Καλιφόρνια, το 1993 και στη συνέχεια σπούδασε κινηματογράφο για ένα χρόνο στη Σχολή Τεχνών του Πανεπιστημίου της Βόρειας Καρολίνας.

 Καριέρα 
Ως παιδί, ο Σταλόνε έκανε μια guest εμφάνιση στο Gorgeous Ladies of Wrestling, μια σειρά που προωθήθηκε από τη γιαγιά του, Τζάκι Σταλόνε.

Ο Σταλόνε έκανε το ντεμπούτο του ως ηθοποιός μαζί με τον πατέρα του στο Rocky 5 (1990), την πέμπτη ταινία της σειράς ταινιών Rocky, υποδυόμενος τον Ρόμπερτ Μπαλμπόα Τζούνιορ, τον γιο του πρωταγωνιστή στην ταινία Ρόκυ. Εμφανίστηκε επίσης με τον πατέρα του στην ταινία Στο φως της μέρας (1996). Στη συνέχεια εμφανίστηκε σε ταινίες χαμηλού προϋπολογισμού.

Το 1996, ο Σταλόνε και ο κινηματογραφικός μοντέρ Bob Murawski συνίδρυσαν την Grindhouse Releasing, μια εταιρεία με έδρα το Λος Άντζελες αφιερωμένη στην αποκατάσταση και τη διατήρηση ταινιών Exploitation όπως το Cannibal Holocaust και το Gone with the Pope.

Το 2006, δεν επανέλαβε τον ρόλο του στην ταινία Rocky Balboa επειδή δούλευε στη δική του ταινία, Vic, το σκηνοθετικό του ντεμπούτο. Έγραψε επίσης το σενάριο και ήταν παραγωγός της ταινίας, η οποία κέρδισε το βραβείο «Καλύτερος Νέος Δημιουργός» στο Φεστιβάλ Κινηματογράφου της Βοστώνης το 2006.

Τα τελευταία του έργα ήταν οι εμφανίσεις στις δύο τελευταίες ταινίες του Vincent Gallo, Promises Written in Water και The Agent. Και οι δύο ταινίες προβλήθηκαν το 2010 στο κύριο διαγωνιστικό τμήμα του Διεθνές Φεστιβάλ Κινηματογράφου Βενετίας και του Διεθνές Φεστιβάλ Κινηματογράφου του Τορόντο. Μια φωτογραφία του Σέιτζ Σταλόνε ως μικρό παιδί δίπλα στον πατέρα του εμφανίζεται στην ταινία Κριντ: Η Γέννηση ενός Θρύλου του 2015, όπου δηλώνεται ότι ο χαρακτήρας του, ο Ρόμπερτ Μπαλμπόα Τζούνιορ, έχει μετακομίσει από τότε στο Βανκούβερ.

 Θάνατος 
Ο Σταλόνε βρέθηκε νεκρός στις 13 Ιουλίου 2012, στο σπίτι του στο Studio City του Λος Άντζελες. Ήταν μόλις 36 ετών. Σύμφωνα με πληροφορίες, δεν είχε ακουστεί για τέσσερις ημέρες πριν από το θάνατό του. Μια αυτοψία από τον ιατροδικαστή του Λος Άντζελες και οι τοξικολογικές εξετάσεις διαπίστωσαν ότι ο Σταλόνε πέθανε από στεφανιαία νόσο που προκλήθηκε από αθηροσκλήρωση, χωρίς να ανιχνευθούν φάρμακα εκτός από ένα φάρμακο για τον πόνο χωρίς ιατρική συνταγή. Η κηδεία του Σέιτζ Σταλόνε πραγματοποιήθηκε στις 21 Ιουλίου στην καθολική εκκλησία St. Martin of Tours στο Λος Άντζελες. Ενταφιάστηκε στο νεκροταφείο Westwood Village Memorial Park Cemetery.

 Φιλμογραφία 
 Έτος  Τίτλος Ρόλος Σημειώσεις 1990 Rocky 5 Ρόμπερτ Μπαλμπόα Τζούνιορ 1993 Fatally Yours Leo 1996 Στο φως της μέρας Vincent1997 The Manson Family Jay Sebring (φωνή) American Hero Price 2002 Reflections of Evil Dan August 2005 Chaos  Swan  Alan Yates ο εαυτός του σκηνοθέτης, συμπαραγωγός2006 Vic Doc μικρού μήκουςσεναριογράφος, σκηνοθέτης, παραγωγός Moscow Zero Vassily 2007 Oliviero Rising Dr. Stephens 2010 Promises Written in Water The Mafioso  Gone with the Pope - παραγωγός The Agent Ari Sheinwold μικρού μήκους  ο τελευταίος του ρόλος

 Παραπομπές 

 Εξωτερικοί σύνδεσμοι 


Κατηγορία:Αμερικανοί ηθοποιοί
Κατηγορία:Αμερικανοί σεναριογράφοι
Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών